Overordnet om brannvernarbeidet i Helse Bergen HF

1	Lovgrunnlag

Brann- og eksplosjonsvernloven av 14.06.2002 nr. 20

Brannforebyggingsforskriften av 17.12.2015 nr. 1710

Etter brannforebyggingsforskriften er ansvaret for brannvernet delt mellom eiers og brukers plikter. Eiers plikter retter seg mot bygningsdeler, installasjoner og varslings- og slukkeutstyr. Brukers plikter retter seg mot bruken av byggverket, tilsyn med rømningsveier, og medarbeidernes kunnskaper og ferdigheter til å forebygge og bekjempe brann. Både eier og bruker skal drive systematisk sikkerhetsarbeid som er tilpasset den risiko som foreligger i bygg og virksomheter.

2	Styring av brannvernarbeidet i Helse Bergen HF

Følgende vedtak av 16.01.2007 gjelder for brannvernarbeidet i Helse Bergen:

Helse Bergen HF: Brannvern – Ansvars- og oppgaveplassering

1.	Forankring: Vedtatt i foretaksledelsen i møte den 16. januar 2007.

2.	Formål

Helse Bergen HF skal sikre at foretakets brannobjekter (bygninger) er bygget, utstyrt og vedlikeholdt i henhold til gjeldende regelverk om forebygging av brann, og videre innrette sin virksomhet slik at brann ikke lett kan oppstå.

Sikre pasienter, ansatte og materielle verdier dersom brann skulle oppstå.

3.	Ansvar

3.1	Adm. Dir. (nivå 1) er ansvarlig for:

det overordnede brannvernet ved foretaket. Ansvaret er delt inn i 2 deler: eiers ansvar og brukers ansvar.

at foretaket oppfyller de krav som myndighetene til enhver tid bestemmer.

at bygningsmassen tilfredsstiller lovverket og at de ansatte får nødvendig opplæring i brannvern.

at foretaket har en brannvernorganisasjon med synliggjort ansvarsforhold.

å utnevne en ansvarlig brannvernleder som er bindeleddet mellom eier og myndigheter. Denne funksjon er tillagt teknisk sjef.

3.2	Ansvarlig brannvernleder er ansvarlig for:

å være koordinator mellom nivå 2 ledere.

å påse at det foreligger system og rutiner for forskriftsmessig opplæring, øvelsesprogram og plan for oppgaver innen brannvern.

at ansvarsfordeling i brannsikringsarbeidet og i evt. brannsituasjoner er avklart.

å bistå avdelingene med opplæring, gjennomføring av brannøvelser og introduksjon til nyansatte.

å ha et nært samarbeid med HMS-senteret.

at det blir utarbeidet/ vedlikeholdt prosedyrer og instrukser for nivå 1 og 2.

3.3	Stabs-/klinikkdirektører (nivå 2) er ansvarlig for:

at det i sin linje blir utarbeidet branndokumentasjon som inneholder instrukser og retningslinjer.

at det blir holdt brannøvelser i samsvar med fastsatte systemer og rutiner.

at oversikt over de som har fått brannundervisning og hvem som har deltatt på brannøvelser blir oppdatert.

at ved overbelegg (korridorpasienter) iverksettes tiltak for å hindre redusert personsikkerhet.

at pasientene ved klinikken er sikret maksimal sikkerhet med hensyn til brannfare og ved en evt. brann.

3.4	Divisjonsdirektør for Drift-/teknisk divisjon er ansvarlig for:

at bygninger, tekniske anlegg, utstyr, brannsikringsanlegg og alarmanlegg drives og vedlikeholdes i henhold til lover og forskrifter.

3	Implementering av vedtaket av 16.01.2007

Foretaksledelsens vedtak implementeres i praksis på følgende måte:

Helse Bergen ivaretar både eiers og brukers brannvernplikter.

Administrerende direktør har det overordnete ansvaret for alt brannvernarbeid ved Helse Bergen;

Teknisk sjef har delegert ansvar som foretakets brannvernleder;

Drift-/teknisk divisjon ved Teknisk avdeling har ansvaret for eierpliktene;

Klinikkene og avdelingene på nivå 2 har ansvaret for brukerpliktene, og for tilsyn med varslings- og slukkeutstyr i samarbeid med Teknisk avdeling.

Ivaretakelse av eierpliktene

Teknisk sjef og Teknisk avdeling ivaretar eierpliktene for alle byggverk og anlegg i Helse Bergen etter egne brannvernfaglige retningslinjer. Teknisk sjef gjennomfører internt branntilsyn ved enhetene.

Tilsyn med brukerpliktene: Sentral brannverndokumentasjon

Ledelsen ved hver nivå 2/2.1-enhet fører tilsyn med at brukerpliktene utføres i egne enheter.

Dette omfatter to oppgaver:

Organisering av nivå 2/2.1-enheten i én eller flere brannvernenheter med egen lokal brannvernleder

Brannvernenhetene organiseres slik at brannvernarbeidet blir mest mulig effektivt;

Organiseringen av brannvernenheter skal ta utgangspunkt i linjeorganisasjonen og inndelingen i kostnadssteder. Ved behov kan det tas hensyn til lokalisering og byggenes utforming;

Sentral brannverndokumentasjon skal gi en samlet oversikt over alle brannvernenheter og brannvernledere ved hver nivå 2/2.1-enhet.

Tilsyn med at det praktiske brannvernarbeidet ved brannvernenhetene gjennomføres som det er planlagt av enheten og i samsvar med enhetens risikovurderinger. Tilsynsoppgaven utøves ved gjennomgang av brannvernenhetenes lokale brannverndokumentasjon og eventuelt andre rapporter.

Praktisk gjennomføring av brukerpliktene: Lokal brannverndokumentasjon

Den lokale brannvernlederen har ansvar for praktisk gjennomføring av brannvernarbeidet i egen enhet. Oppgavene går frem av Lokal brannverndokumentasjon, som omfatter risikovurdering, opplæring, øvelser, andre brannverntiltak, dokumentasjon og rapportering. Brannvernleder skal også sikre at enheten(e) har brann- og evakueringsinstruks.

Tilhørende brannverndokumenter:

1.1.10-02	Forslag til lokal brannvernopplæring
1.1.10-03	Veileder: Dokumentasjon av brannvernarbeidet
1.1.10.1-01	Brannbok: Sentral brannverndokumentasjon (Resultatdokumentmal)
1.1.10.1-02	Brannbok: lokal brannverndokumentasjon (Resultatdokumentmal)
1.1.10.1-03	Brannbok: Sjekkliste: Lokal brannvernrunde (Resultatdokumentmal)
1.1.10.1-04	Brannbok Sjekkliste: Rapport etter lokal opplæring/øvelse (Resultatdokumentmal)
29.3.1-01	Brannvern i Glasblokkene 5-8, organisering og ansvar